Irgendeinisch frogt de Chäschpu, wie goht's ächt däm Chind?  Weiss nid, seit de Balz ond de Chäschpu:  E wür das Chind gärn weder einisch träffe.  Ärnschthaft? frogt de Balz ond de Chäschpu:  Eh jo, me trifft nid jede Tag en Ängu;  öbrigens, es isch gar noni lang här sithär.  Sit wenn? Frogt de Balz ond de Chäschpu:  Eh jo, sit denn.  Jo. Aber wenn isch denn?  Denn isch, wo mir das Chind troffe hei.  Vorhär isch  es eus guet gange… und nochhär no vöu besser.  De Meuch seit nume: Soso.